
Projekteerimistingimuste määramine

(Kalda tn 14 hoone laiendamine ning kasutamise otstarbe muutmine 
kaupluse ja hauakivide töökoja tarbeks)
1. ASJAOLUD JA MENETLUSE KÄIK

05.08.2009.a OÜ MÄLESTUS, registrikood 10072845, asukoht Kangelaste pr 53-18, Narva linn, keda esindab juhatuse liige Sergei Kuznetsov, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kalda tn 14 hoone laiendamiseks ning kasutamise otstarbe muutmiseks kaupluse ja hauakivide töökoja tarbeks. Narva linnas Kalda tn 14 asuv kinnistu kuulub OÜ-le MÄLESTUS vastavalt väljavõttele kinnistusraamatust. 
2. ÕIGUSLIKUD ALUSED
2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

2.3   Planeerimisseaduse § 3  lõike 2 punkti 2 kohaselt detailplaneeringu koostamine on kohustuslik linnades olemasoleva hoone, välja arvatud üksikelamu, suvila, aiamaja või nende kõrvalhooned, maapealse osa kubatuuri laiendamise korral üle 33 protsendi ja on selle hoone laiendamiseks koostatava ehitusprojekti aluseks. 
3. OTSUS

3.1 Määrata projekteerimistingimused Kalda tn 14 hoone laiendamiseks ning kasutamise otstarbe muutmiseks kaupluse ja hauakivide töökoja tarbeks  järgnevalt:    
	3.1.1. ÜLDANDMED



	3.1.1.1 Taotleja andmed: 
             OÜ MÄLESTUS, registrikood 10072845, Kangelaste pr 53-18, 20604 Narva linn
3.1.1.2 Krundi aadress, mille kohta esitatakse taotlus: 
                Narva linn, Kalda tn 14
3.1.1.3 Ehitisregistri andmed:
 Hoone ehitisregistri kood 118001398, hoone ehitisealune pind 40 m2, korruste arv 1, 
 olemasolev nimetus: kauplus

3.1.1.4  Kinnistusraamatu andmed: 
             Katastriüksuse tunnus 51105:004:0063, maakasutuse sihtotstarve: ärimaa 100%, 

 krundi pindala 61,0 m2, kinnistu omanik OÜ MÄLESTUS

	3.1.1.5  Käesolevad projekteerimistingimused on kehtivad kuni 25.08.2011.a

	3.1.1.6  Projekteerimistingimuste koostamise alus:     

3.1.1.6.1 Projekteerimistingimuste 05.08.2009.a taotlus nr 1972/1-12;
3.1.1.6.2 Ehitusseadus1, Planeerimisseadus1, Narva linna  ehitusmäärus;
3.1.1.6.3 Eestis kehtivad normatiivid, EPN, Eesti Standardid.


	3.2 PROJEKTEERIMISE EESMÄRK




Projekti koostamise eesmärgiks on Kalda tn 14 hoone laiendamine ning kasutamise otstarbe muutmine kaupluse ja hauakivide töökoja tarbeks.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu 30.11.2006.a kinnitatud  määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”;

- Majandus- ja Kommunikatsiooniministri 27.12.2002.a kehtestatud  määrus nr 70 „Nõuded ehitusloa taotlemisel esitatavale ehitusprojektile“ jne.

3.3.2    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3    Projekt (selle osad) peab olema koostatud või kontrollitud käesoleva Ehitusseaduse §-s 47 nimetatud projekteerimises pädeva vastutava spetsialisti poolt.

3.3.4    Projekt peab olema heaks kiidetud kõigil ehitusseadusega ettenähtud juhtudel.

3.3.5    Esitada projekti nimetus vastavalt projekteerimistingimustele.

3.3.6    Narva Linnavalitsuse korraldus projekteerimistingimuste kinnitamise kohta lisada ehitusprojekti kausta lisana.
3.3.7    Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.8    Tehnilised näitajad esitada vastavalt Majandus- ja Kommunikatsiooniministri 24.12.2002.a kehtestatud  määrusele nr 69 „Ehitise tehniliste andmete loetelu“.
3.3.9    Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Hoone kasutamise senise otstarbe muutmine: kauplus, mis ei ole toidukauplus ning teenindushoone.

3.4.2 Hoone laiendamine: mitte ületada 33% olemasolevast Kalda tn 14 hoone maapealsest mahust.
3.4.3 Fassaadilahendused peavad olema esteetiliselt vaadeldavad kõikidel vaadetel. Olemasoleva hooneosa ja juurdeehitatava hooneosa arhitektuur ja välisviimistlus peavad harmoneeruma teineteisega. Näha ette kõikide välisseinte värvimine ühe värvitooniga. Esitada vähemalt 2 värvilahenduse varianti parima tulemuse saavutamiseks. 
3.4.4 Konstruktiivne projektiosa: esitada põhielementide paiknemise joonised, lõiked ja põhilised sõlmed, materjalide ja põhielementide spetsifikatsioon, nõuded materjalide tugevusele, kestvusele ning pindade kvaliteedile jne.

3.4.5 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.6 Asendiplaan esitada krundi geodeetilise mõõdistuse alusel. Näidata laiendatava ehitise mõõtmed, kaugused lähimate piiride ja ehitisteni, olemasolevad ehitised, liiklusskeem, olemasolev juurdepääs avalikult kasutatavale teele, sisse-ja väljasõit krundilt, prügikonteineri asukoht. Määratleda pinnakatted. Asendiplaanil esitada tabel: „Ehitiste eksplikatsioon”.

3.4.7 Värvivaated esitada mõõtkavas 1:50. Vaadetel näidata vaadete suunad ja tähistused, akende ja uste värvitoonid, kasutatavad materjalid, reklaami asukoht jne. Metalluste ja väravate värvitoonid esitada RAL kataloogi järgi.

3.4.8 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.9 Projekti koosseisus esitada lisaks:   
- hoone inventeerimisjoonised (plaanid ja püstlõige),
- põrandate plaan ja lõiked,

- avade täitmise plaan,

- akende ja uste eksplikatsioon,

- hoone püstlõige jne.
	3.5  INSENERTEHNILISED ERITINGIMUSED



3.5.1 Sisetehnosüsteemide rekonstrueerimise korral esitada insener-tehnilised osad Eesti Standartidega ettenähtud mahus, vastavalt põhiprojekti staadiumile.

3.5.2    Välisvõrkude rekonstrueerimise või projekteerimise korral esitada välisvõrkude ehitusprojektid. Kasutada eraldi kaustu. Eriosadele taotleda tehnilised tingimused. Projektid kooskõlastada vastavate võrguvaldajate ning Linnavara ja-Majandusameti kommunaalmajanduse osakonnaga. 
3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6 KOOSKÕLASTUSED




3.6.1   Ida-Eesti Päästekeskuse Narva Keskkomando.

3.6.2   Kalda tn 18 naaberkinnistu kaasomanikud.
3.6.3   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.

Tarmo Tammiste

Linnapea

